**Laeva valla 2015 I lisaeelarve seletuskiri**

Laeva valla 2015. aasta eelarve võeti vastu 18.12.2014. Tasandusfondi summa oli eelarvesse planeeritud 44 048 eurot, 2014. aasta tasemel. Riigieelarve seaduses kohaliku omavalitsuse üksustele määratud toetusfondi vahendite jaotamise ja kasutamise tingimused ja kord, mis kinnitati 06.02.2015 a., vähendati tasandusfondi eraldist Laeva vallale 15 975 euro võrra. Tasandusfondi vähenemise tõttu tuleb koostada negatiivne lisaeelarve. Lisaeelarvesse on lisatud laekunud sihtotstarbelised tulud ja kulude ning investeerimistegevuse kulud.

**Põhitegevuse tulud**

**Art.3227 Laekumised korrakaitseasutuste majandustegevusest** 652 eurot

Päästeametilt lepingu alusel laekunud tulu.

**Art. 3500 Sihtotstarbelised toetused** 7 096 eurot.

* Haridus- ja Teadusministeeriumilt laekus 7 000 eurot, garderoobimööbli soetamiseks 4000 eurot ja infotehnoloogiliste vahendite soetamiseks 3000 eurot,
* PRIA-lt laekus 96 eurot koolipiima projekti toetuseks.

**3520 Tasandusfond** -15 975 eurot.

**3520 Toetusfond** 41 544 eurot.

* vajaduspõhise peretoetuse summa suurenes 4 524 eurot,
* sotsiaaltöö korraldamiseks 2 237 eurot ( 15 eurot sündide ja surmade registreerimise kulude hüvitamiseks, 2 222 eurot sotsiaaltoetuste ning-teenuste osutamise toetus),
* teedele eraldatavat summat *vähendati* 139 eurot,
* toimetuleku toetuste maksmiseks oli eelarvesse planeeritud 500 eurot, kuid riigi poolt *ei eraldatud* täiendavaid rahalisi vahendeid (2014 aasta rahalised vahendid jäid kasutamata),
* koolitoidu toetust *vähendati* 167 eurot,
* koolile suunatud rahalisi vahendeid suurendati 35 589 eurot.

**Investeerimistegevus 17 636 eurot**

* Perearstikeskuse maakütte süsteemi ehitus 2 380 eurot.
* Põhivara soetuseks antav toetus 15 256 eurot, hajaasustuse programm 2014 summas 5256 eurot ja 2015. aasta garanteeritav summa 10 000 eurot (parandusettepanek).

**Finantseerimistegevus**

Vaba jäägi suunamine 19 083 eurot

* Perearstikeskuse maakütte süsteemi ehitus 2 380 eurot.
* Põhivara soetuseks antav toetus 15 256 eurot
* Vajaduspõhise peretoetuse 2014. aasta jääk 1 381 eurot
* Toimetulekutoetus 66 eurot

**Põhitegevuse kulud**

**01112 Vallavalitsuse** **eelarve vähendamine 800 eurot**

Administreerimiskulusid vähendada 200 eurot

Kinnistute, hoonete ja ruumide majandamiskulusid vähendada 600 eurot.

**03200 Päästeteenuste** **eelarve vähendamine 1 295 eurot**

Personalikulusid suurendada 492 eurot ja sõidukite ülalpidamiskulusid 160 eurot – laekumine Päästeametilt. Valla eelarvest administreerimiskulusid vähendada 200 eurot ning sõidukite ülalpidamiskulusid vähendada 300 eurot.

Parandusettepanekuga vähendada personalikulusid 1 447 eurot.

**04210 Maakorralduse eelarve vähendamine 275 eurot**.

Vähendada administreerimiskulusid 275 eurot.

**04510 Maanteetranspordi eelarve vähendamine eelarvet 139 eurot**

Vähendada rajatiste majandamiskulusid 139 eurot

**05100 Jäätmekäitluse** **eelarve**

Kinnistute, hoonete ja ruumide majandamiskulusid vähendada 1 000 eurot.

Parandusettepanekuga jätta vähendamata kinnistute, hoonete ja ruumide majandamiskulusid summas 1 000 eurot.

**05400 Bioloogilise mitmekesisuse** **eelarve vähendamine 300 eurot**.

Vähendada personalikulusid 300 eurot.

**06400 Tänavavalgustuse** **eelarve vähendamine 700 eurot**

Kinnistute, hoonete ja ruumide majandamiskulusid vähendada 700 eurot

**07210 Üldmeditsiiniteenuste** **eelarve vähendamine 500 eurot**

Kinnistute, hoonete ja ruumide majandamiskulusid vähendada 500 eurot.

**08102 Sporditegevuse** **eelarve vähendamine 1 500 eurot**

Kinnistute, hoonete ja ruumide majandamiskulusid vähendada 1 500 eurot.

**08201 Raamatukogu** **eelarve vähendamine 800 eurot**

Vähendada administreerimiskulusid 200 eurot ning kinnistute, hoonete ja ruumide majandamiskulusid 600 eurot.

**08202 Rahvakultuuri** **eelarve vähendamine 2 000 eurot**

Kinnistute, hoonete ja ruumide majandamiskulusid vähendada 2 000 eurot.

**08209 Seltsitegevuse** **eelarve vähendamine 1000 eurot**.

Vähendada toetuste andmist 1 000 eurot.

**09110 Eelhariduse** **eelarve vähendamine 500 eurot**

Vähendada 500 eurot inventari soetamise eelarvet.

**0921201 Põhikooli** **eelarve suurendamine 6 600 eurot.**

Vähendada kinnistute, hoonete ja ruumide majandamiskulusid 400 eurot. Suurendad info- ja kommunikatsiooni kulude eelarvet 3 000 eurot (HTM toetus), inventari kulude eelarve 4 000 eurot (HTM toetus garderoobimööbli soetamiseks).

**0921202 Põhikooli** **( riiklik) eelarve suurendamine 35 589 eurot**

Personalikulude suurendamine 35 646 eurot, õppevahendite summa vähendamine 57 eurot.

**09220 Gümnaasiumide** **eelarve vähendamine 900 eurot**

Vähendad teistele omavalitsustele makstavat õppekoha tegevuskulu summat 900 eurot.

**09601 Koolitoidu** **eelarve vähendamine 71 eurot**.

Riigi poolt eraldatav kooltoidutoetuse summa vähendamine 167 eurot. Koolipiimatoetuse laekumine 96 eurot.

**10200 Eakate sotsiaalhoolekande asutuste** **eelarve vähendamine 400 eurot**.

Vähendada sotsiaalteenuste eelarvet 400 eurot.

**10402 Muu perekondade ja laste sotsiaalne kaitse** **eelarve suurendamine 4 505 eurot**

Vähendada valla eelarvest makstavate toetuste eelarvet 1400 eurot. Suurendada riigi poolt eraldatava vajaduspõhise peretoetuse eelarve summat 4524 eurot ja lisada 2014. aasta kasutamata rahalised vahendid 1 381 eurot.

**10701 Riikliku toimetulekutoetuse** **eelarve suurendamine 66 eurot**

Toetuste eelarve suurendamine 66 eurot.

**10900 Muu sotsiaalse kaitse** **eelarve vähendamine 763 eurot**

Vähendada administreerimiskulusid 763 eurot.

Laeva Vallavalitsus arutas majanduskomisjoni parandusettepanekuid 26.02.2015 istungil ja otsustas lisaeelarvesse sisse viia järgmised parandused**:**

1. Garanteerida hajaasustuse programmi omaosalus 10 000 eurot
2. Vähendada päästeteenistuse personalikulusid (1 447 eurot), kuna valla ametiasutuse koosseisu struktuuris puudub selline töökoht

**3.** Suurendada jäätmekäitluse eelarvet 1 000 eurot.

**Vallavalitsuse 26.03.2015 istungi parandusettepanekud lisaeelarvele**

**Põhitegevuse tulud**

**3220 Laekumised haridusalasest majandustegevusest 4 095 eurot**

Laeva Vallavalitsus ning Haridus- ja Teadusministeerium sõlmiseid lepingu erakoolide kulude katmiseks. Sel õppeaastal õpib MTÜ Tartu Katoliku Hariduskeskuses 5 Laeva valla last.

2015. aastal laekuvad 9 kuu hariduskulud. Vallavalitsus esitab ministeeriumile arve ja lisadokumendid (esitatud arved, maksekorraldused) igale kvartalile järgneva kuu 15. kuupäevaks. Ministeerium hüvitab tegevuskulude katmises osalemise kulud 20 päeva jooksul pärast esitatud taotluse ja selle lisadokumentide kättesaamist.

**Põhitegevuse kulud kokku 1 539 eurot.**

**Reservfondi vähendamine 2 556 eurot**

Kultuurimaja maakütte süsteemi kompressor lakkas töötamast veebruari lõpus. Kultuurimaja töö jätkamiseks tuli leida ettevõte, kes paigaldaks purunenud kompressoriga analoogse kompressori. Maakütte agregaadi täielik väljavahetamine oleks maksnud kuni 7 000 eurot.

Ootamatute ja üldjuhul ühekordsete ettenägematute kulude katmiseks, mida eelarve koostamise käigus ei olnud võimalik ette näha ja eelarvesse planeerida, võib kasutada reservfondi.

**06400 Tänavavalgustuse eelarve suurendamine 267 eurot**

Suurendada majandamiskulusid 267 eurot.

**08107 Noorsootöö ja noortekeskused eelarve suurendamine 1 606 eurot**

Suurendada personalikulusid 1 606 eurot.

**08201 Raamatukogu eelarve suurendamine 2 222 eurot.**

Suurendada personalikulusid 2 222 eurot.

**Investeerimistegevuse eelarve suurendamine 2 556 eurot.**

Kultuurimaja maaküttesüsteemi kompressori soetamiseks.